cyanic-selkie/wikianc huggingface dataset:
Birthday (שיר של הביטלס)
Birthday (יום הולדת) הוא שיר הארד רוק של הביטלס מהאלבום, The Beatles (האלבום הלבן) משנת 1968. השיר נכתב על ידי ג'ון לנון ופול מקרטני יחד, למרות שברובו נוצר על ידי פול, כולל ריף הגיטרה השולט בשיר. כמוכן ניגון הריף מבוצע על ידי פול ולא על ידי ג'ורג' אשר בדרך כלל ניגן גיטרה מובילה. זהו השיר שפותח את הצד השלישי באלבום הויניל (או הפותח את הדיסק השני בגרסת ה-CD). השיר מזכיר את סגנון הרוק הפשוט והשמח המוקדם של הביטלס ברוק אנד רול. אשתו לעתיד של לנון, יוקו אונו, ואשתו של ג'ורג' האריסון, פאטי בויד, עושות קולות ליווי בשיר. ב-1990, מקרטני ביצע את השיר מחדש בהופעה בקריירת הסולו, כצד ב' לסינגל שצד א' הוא גם ביצוע סולו שלו לשיר מתקופת הביטלס, Good Day Sunshine. ב-2010, מקרטני ורינגו סטאר ביצעו את השיר לרגל יום הולדתו ה-70 של סטאר.
מוזיאון איי פוקלנד
היסטוריה
המוזיאון נפתח רשמית ב -13 בפברואר 1989 ב"בניין בריטניה" על ידי מושל איי פוקלנד לשעבר, סר רקס האנט.
במשך מספר שנים גויסו כספים, והמבנה הנוכחי, בשטח המספנה ההיסטורית נפתח בשנת 2014.
במבנה החדש נפתח חדר ובו תצוגות אינטראקטיביות המציגות את מלחמת פוקלנד, וכן תצוגות חדשות המציגות את ההיסטוריה הימית של האיים. בשנת 2010 קיבל המוזיאון את אוסף הבולים הלאומי של איי פוקלנד.
ניקוי רעלים
ניקוי רעלים (באנגלית detox) הוא טיפול פסאודו-מדעי ברפואה אלטרנטיבית שנועד להוציא מהגוף "רעלים" לא מוגדרים. רעלים אלה הם לכאורה חומרים שהצטברו בגוף ויש להם השפעות לא רצויות על הבריאות. פעילויות נפוצות הקשורות לניקוי רעלים כוללות דיאטה, צום, צריכה בלעדית של מזון מסוים (לדוגמה, מיצים או מים), או הימנעות ממנו (לדוגמה, שומנים, פחמימות). פעילויות נוספות שאמורות לנקות רעלים הן ניקוי מעיים, טיפול בקלציה, והסרת סתימות שיניים המכילות אמלגם.
ארגוני בריאות ומדענים רבים מתחו ביקורת על הרציונל מאחורי ניקוי רעלים ועל היעדר ראיות התומכות בו. האגודה הבריטית לתזונה כינתה את הרעיון "שטויות" ו"מיתוס שיווקי".
למרות היעדר הביסוס המדעי, הרעיון של ניקוי רעלים ממשיך להיות פופולרי בקרב הציבור ובקרב העוסקים ברפואה אלטרנטיבית. אחת הסיבות המרכזיות לכך היא הפוטנציאל השיווקי של הטיפולים והתכשירים המתיימרים לנקות את הרעלים מהגוף.
דיאטות לניקוי רעלים
הרעיון הכללי מאחורי דיאטות לניקוי רעלים הוא שרוב המזון מכיל מזהמים: מרכיבים הנחשבים מיותרים לחיי אדם, כגון משפרי טעם, צבעי מאכל, חומרי הדברה וחומרים משמרים. דיאטות לניקוי רעלים מתבססות על צמצום חריף של סוג המזונות הנצרך (למשל צום מים, או צום מיצים), או על הוצאת מזונות מסוימים מהתזונה (שומנים, מזון מעובד). התומכים בניקוי רעלים טוענים שהדיאטה הזו גורמת לגוף לשרוף שומנים מאוחסנים שהצטברו, ולשחרר "רעלים" המאוחסנים בשומן לדם. משם הם מסולקים דרך הדם, העור, השתן, הצואה והנשימה. ההשקפה הרפואית המקובלת היא שאין צורך בתזונה מיוחדת כדי לסלק מהגוף חומרים מזיקים. לגוף יש מנגנונים טבעיים להיפטר מרעלים.
ניקוי מעיים
שיטה נוספת לניקוי רעלים היא "ניקוי" המעי הגס בעזרת חוקן המכיל מעט מלח, ולפעמים קפה או עשבי תיבול. לפי התומכים בשיטה, החוקן מסייע לנקות שאריות מזון מהמעי הגס, שאריות שעלולות לגרום לתסמינים לא ספציפיים ולפגיעה בבריאות הכללית. ההשקפה הרפואית המקובלת היא שהמעי הגס מנקה את עצמו, ואין צורך לנקות אותו. יתרה מכך, השימוש בחוקנים אף עלול להיות מסוכן.
רציונל שגוי
ישנן כמה טעויות בהנחות מאחורי רעיון ניקוי הרעלים. ראשית, הנחת היסוד שקיימים "רעלים" נסתרים, הנחה העומדת בבסיס הרעיון של ניקוי רעלים ונותנת לגיטימיזציה למושג "ניקוי רעלים". שנית, הטענה שיש לנקות באופן יזום את ה"רעלים" הקיימים בגוף. אצל אנשים בריאים, הגוף יודע לפנות ולנקות חומרים אשר עלולים להזיק לו באופן עצמאי. דבר זה נעשה דרך הכבד, הכליות ומערכת החיסון. אין צורך במוצרים או מנגנונים מיוחדים כדי לעשות זאת. משווקים של מוצרים לניקוי רעלים טוענים שיש לנקות גם את הכבד והכליות מפעם לפעם, כפי שמנקים מסננת או ספוג. אך במציאות, אין צורך לנקות את האיברים הללו מכיוון שהם מנקים את עצמם. במצבים רפואיים בהם אדם נחשף למתכות כבדות, סובל מעודפי ברזל בדם או עובר תהליך גמילה מסמים או אלכוהול, יש לבצע תהליך רפואי של ניקוי רעלים, אך תהליך זה דורש השגחה רפואית צמודה. תהליכים המוגדרים ברפואה האלטרנטיבית כמנקי רעלים, עלולים לגרום לנזק רפואי אם הם אינם נעשים כהלכה. איגוד התזונה הבריטי (BDA) פרסם גיליון מידע בו נרשם: "כל רעיון הניקוי הוא שטויות. לגוף יש מנגנונים מובנים משלו לניקוי רעלים וסילוק פסולת ורעלים." הרעיון של ניקוי רעלים נתפס כמיתוס שיווקי, ואף תרמית.
היעדר ביסוס מדעי
אין עדויות מדעיות לכך שניקוי רעלים משיג תוצאות כלשהן. לא בתחום הירידה במשקל, ולא למטרות רפואיות אחרות. בטווח הקצר, אמנם קיימת ירידה במשקל בשל ההגבלה הקלורית הקיצונית, אך עם החזרה לתזונה רגילה ישנה נטייה לעלייה במשקל. בסקירת מאמרים משנת 2015 הסיכום היה: "כיום, אין ראיות משכנעות התומכות בשימוש בדיאטות לניקוי רעלים לטובת ירידה במשקל או סילוק רעלים. בהתחשב בהיעדר התמיכה, העלויות הכספיות והסיכונים הבריאותיים האפשריים של מוצרים אלה, על אנשי מקצוע בתחום הבריאות לעודד אנשים שלא להשתמש בהם. על המוצרים הללו להיות מנוטרים ומבוקרים."
למרות הביקורת המדעית, ניקוי רעלים הוא רעיון פופולרי, ומוצרים ושיטות לניקוי רעלים הפכו לטרנד בריאות רווחי. בדומה לטיפולים אלטרנטיביים אחרים, היעילות הנתפסת של ניקוי רעלים מיוחסת לאסטרוטורפינג, אפקט הפלצבו, שיפורים פסיכוסומטיים או החלמה טבעית ממחלה שהייתה מתרחשת גם ללא שימוש במוצר.
ג'יין לובצ'נקו
ג'יין לובצ'נקו (באנגלית: Jane Lubchenco; נולדה ב-4 בדצמבר 1947) היא אקולוגית וביולוגית ימית אמריקאית, המרצה באוניברסיטת אורגון. מחקריה עוסקים באינטראקציה בין אדם לסביבה, מגוון ביולוגי, שינויי אקלים ושימוש בן קיימא בימים ואוקיינוסים. בין השנים 2009–2013 הייתה המנהלת של מנהל האוקיינוסים והאטמוספירה הלאומי (NOAA), והאישה הראשונה בתפקיד זה בארגון.
קורות חיים
ג'יין לובצ'נקו נולדה בשנת 1947 בעיר דנוור שבקולורדו, ארצות הברית, אחות בכורה לחמש אחיות. אביה מייקל לובצ'נקו, היה מנתח מדרום קרוליינה, ואמה לאמטה דאל לובצ'נקו, הייתה רופאת ילדים מדקוטה הדרומית ומינסוטה. את לימודיה התיכוניים רכשה באקדמיית סנט מארי, תיכון לבנות קתוליות. בשנת 1969, קיבלה תואר ראשון בביולוגיה ממכללת קולורדו. בזמן לימודיה לתואר ראשון, השתתפה בקורס שעסק בחסרי חוליות במעבדה לביולוגיה ימית בוודס הול, מסצ'וסטס, מה שגרם לה להתעניין בביולוגיה ימית ובחקר האוקיינוס. בשנת 1971 קיבלה תואר שני בזואולוגיה מאוניברסיטת וושינגטון, ובשנת 1975 קיבלה תואר דוקטור באקולוגיה ימית מאוניברסיטת הארוורד. בעבודת הדוקטורט שלה, לובצ'נקו התמקדה במבנים החברתיים של האורגניזמים בבריכות גאות בחוף הסלעי.
בין השנים 1975–1977, שימשה כמרצה באוניברסיטת הארוורד. בשנת 1977, ביחד עם בעלה ברוס מנג', עברה למדינת אורגון, והתחילה ללמד ביולוגיה ימית באוניברסיטת אורגון, שם עבדה כמרצה בכירה (1977–1982) וכפרופסור חבר (1982-1988). בו בזמן, בין השנים 1978–1984 לובצ'נקו הייתה עמיתת מחקר במכון סמית'סוניאן, וחקרה נושאים שונים בתחום האקולוגיה הימית, ביניהם: אקולוגיה של האצות, יחסי טורף-נטרף ויחסי הרביבור-צמחים בחוף הסלעי, ושינויים גלובליים במבנים החברתיים של אורגניזמים ימיים.
בין השנים 1989–1992 כיהנה כראש המחלקה לזואולוגיה באוניברסיטת אורגון, ובשנת 1993, הפכה לפרופסור בכירה. לאחר מכן, לובצ'נקו כיהנה שנים רבות בתור נשיאה של ארגונים מדעיים וסביבתיים באמריקה, ביניהם היו האגודה האמריקאית לקידום המדע (AAASׁ), המועצה הבינלאומית למדע (ICSU), האגודה האקולוגית של אמריקה (ESA), ועוד.
פעילות ציבורית
בידיעה כי שינוי סביבתי בחברה לא יתרחש ללא השתתפות משמעותית של הציבור, ג'יין לובצ'נקו חיפשה דרכים ליידע את הציבור בנושאים מדעיים ולגשר על הפער שבין חוקרים לכלל הציבור. בנאום שנשאה בשנת 1997, היא הציגה את הרעיון של אמנה חברתית בין מדענים לחברה. בשנת 1998 לובצ'נקו ייסדה את התוכנית למנהיגות על שם אלדו לאופולד, שתפקידה לשפר את יכולתם של חוקרים להעביר את הממצאים שלהם לקהל הרחב, ובשנת 1999 היא עזרה להקים את ארגון COMPASS, המייצר שיתופי פעולה בין חוקרים ואנשי תקשורת, כדי להעביר את הידע והמחקר על הים לכלל הציבור.
פעילות מחקרית
בשלהי המאה ה-20, ג'יין לובצ'נקו הייתה מהחוקרים הבולטים בתחומי האקולוגיה ומדעי הים, ופרסמה מאמרים רבים שעסקו במערכות אקולוגיות והשפעת האדם עליהן. הנושאים הבולטים עליהם חקרה היו דיג, שינויי אקלים, מגוון ביולוגי, ושימור ערכי טבע.
משנת 2009 ועד לשנת 2013, לובצ'נקו כיהנה בתור הנשיאה של מנהל האוקיינוסים והאטמוספירה הלאומי (NOAA), האישה הראשונה שכיהנה בתפקיד זה.
במסגרת הסוכנות המדעית NOAA בהובלתה של ג'יין לובצ'נקו, מתבצעים מחקרים רבים על הסביבה הימית, על האקלים ועל מזג האוויר, שמטרתם להבין את המערכות האקולוגיות המורכבות בכדור הארץ, לספק תחזיות מדויקות יותר, להזהיר מפני אסונות טבע, ובכך לשמור על הסביבה הטבעית ועל בני האדם. לאורך השנים בהם כיהנה לובצ'נקו כנשיאת הארגון, היא הובילה את NOAA לכמה פעולות והישגים חשובים.
דליפת הנפט מהאסדה דיפווטר הורייזן
ב - 20 באפריל 2010, אסדת הקידוח דיפווטר הורייזן (Deepwater Horizon), שהוצבה מול חופי לואיזיאנה, התפוצצה במפתיע, מה שגרם לנפט לזרום לתוך מפרץ מקסיקו במשך 87 ימים. בהובלתה של ג'יין לובצ'נקו, ה-NOAA הגיבה לזיהום, וסיפקה נתונים בשביל לעקוב אחר התקדמות הנפט, ייעוץ מדעי למשמר החופים של ארצות הברית, הפסקת הדיג במימי ארצות הברית באזורים המזוהמים בנפט, שמירה על מינים בסכנת הכחדה והערכת ההשפעה של דליפת הנפט על משאבי המפרץ הגישה אליהם.
weather-ready nation
בין השנים 2009–2013, ארצות הברית חוותה מזג אוויר קיצוני; מאות סופות טורנדו, עשרות סופות טרופיות, 6 שיטפונות גדולים, 3 גלי צונאמי, בצורת קשה, גלי חום וסופת שלג הרסנית. ד"ר לובצ'נקו הגיבה לכך בציטוט מפורסם שלה: "bizarre, crazy weather" (תרגום: "מוזר, מזג אוויר מטורף").
בשנת 2011, NOAA השיקה את היוזמה "weather-ready nation", במטרה לשפר את העמידות ואת התגובה כלפי מזג אוויר קיצוני ותופעות טבע. במרץ באותה שנה, NOAA הפעילה לראשונה את NEXRAD (אנ'), רשת ארצית של 160 רדארי דופלר, אשר משפרת בהרבה את הדיוק ואת העיתוי של תחזיות מזג האוויר במדינה.
הוריקן סנדי
בסוף אוקטובר 2012, סופת ההוריקן סנדי פגעה בחוף המזרחי של ארצות הברית. הסופה גרמה למחיר גדול בחיים וברכוש, ומבחינת נזק לרכוש, הייתה השנייה בהיסטוריה (אחרי הוריקן קתרינה). המדענים והטכנולוגיה של NOAA, בהובלת ג'יין לובצ'נקו הצליחו לחזות במדויק את נתיב הסופה ולהתריע בהקדם, ובכך יותר אזרחים פונו וניצלו חיי אדם.
הר סווארטלי
גובהו של הר סווארטלי 998 מטרים מעל פני הים; והוא ההר ה-4,124 בגובהו באנטארקטיקה.
גילוי ומיפוי ההר
ההר התגלה מהאוויר בטיסות שיצאו מבסיס וסט (West Base), של השירות האנטארקטי של ארצות הברית, בין השנים 1939–1941.
מקור השם
ההר נקרא על שמו של פרופסור סטנלי סווארטלי (Stanley Swartley), ממכללת אלגייני, שבעיר מידוויל, במדינת פנסילבניה, שבארצות הברית.
מוסקבה (אונייה)
מוסקבה (ברוסית: Москва) הייתה סיירת טילים ואוניית הדגל של צי הים השחור הרוסי. האונייה הוכנסה לשירות בצי הסובייטי בשנות ה-80 של המאה ה-20, ושירתה בצי הרוסי במהלך המלחמה הגאורגית-רוסית (2008), במעורבות הרוסית במלחמת האזרחים בסוריה (2015) ובמלחמה נגד אוקראינה ב-2022, שבה נפגעה וטבעה.
האונייה תוכננה לפגוע בספינות שטח גדולות של האויב. היא יכלה גם לבצע הגנה אווירית של יחידות מרוחקות ותמיכה באש עבור חיל הנחתים.
ב-24 בפברואר 2022 השתתפה האונייה בכיבוש אי הנחשים. לפי הודעות שלטונות אוקראינה, המשפט "ספינת מלחמה רוסית, לכו תזדיינו" הופנה נגד ספינה זו. ב-14 באפריל 2022 טבעה במהלך גרירה לכיוון נמל סבסטופול לאחר שניזוקה לילה לפני כן בפיצוץ.
היסטוריה
הרכבת כלי השיט החלה ב-1976 במיקולאייב שבאוקראינה (ברית המועצות) והסתיימה בשנת 1982. בינואר 1983 נכנסה האונייה רשמית לשימוש מבצעי של הצבא האדום. שמה המקורי היה סלאבה ("Слава").
ב-1990 נכנסה האונייה לשיפוץ ושדרוג ארוך שנים במספנת מיקולאייב, שנמשך עד שנת 2000. השיפוץ, שבמהלכו התרחש פירוק ברית המועצות, נתקל בבעיות תקציב רבות, שנפתרו על ידי כך שחלק מציוד הלחימה של הספינה שהייתה עתה בבעלות הפדרציה הרוסית הועבר לטובת אוקראינה. שמה של הספינה שונה ל"מוסקבה" ב-1996.
ב-2008 השתתפה האונייה במלחמת גאורגיה–רוסיה. ב-2014 השתתפה בסכסוך האוקראיני-רוסי, וב-2022 בפלישה הרוסית לאוקראינה.
טביעתה
בלילה שבין 13 ל-14 באפריל 2022 אירע פיצוץ או שריפה על הסיפון. על פי דיווחים אוקראיניים, הייתה זו תוצאה של פגיעת טילים. הרוסים הכחישו פגיעה כזו. כך או כך, "מוסקבה" ניזוקה קשות. גורמים במערב ובארצות הברית אישרו את טענת אוקראינה. באוקראינה עיתון פרסם לכאורה תיעוד של פגיעה בספינה. ב-14 באפריל דיווח משרד ההגנה הרוסי כי האונייה טבעה תוך כדי גרירה במהלך סערה.
אורך הספינה היה 186 מטרים, ומשקלה היה 12,500 טונות. היא הייתה חמושה ב-16 טילי שיוט מסוג "וולקן" ושהגיעו לטווח של לפחות 700 קילומטרים. בעת טביעתה נשאה מערכות S-300.
מוסקבה היא הספינה הראשונה שאיבד הצי הרוסי בקרב – אם הטענה האוקראינית אכן נכונה – מאז 1941, אז מפציצי צלילה גרמניים השביתו את ספינת המלחמה הסובייטית "פטרופבלובסק" בשעה שעגנה בנמל.
כשבוע לאחר הטביעה טען כלי התקשורת הפרו-רוסי ראדובקה שמשרד ההגנה של רוסיה הצהיר ב"תדריך סגור" ש-116 מלחים נהרגו על סיפון האונייה ויותר ממאה עדיין נעדרו. זמן קצר לאחר שפורסם, נמחק הפרסום. אוקראינה טענה שכמחצית מצוות האונייה, כ-250 איש מתוך צוות של 510 קצינים ומלחים, נהרגו ונפצעו כתוצאה מפגיעת הטילים. ממשלת רוסיה טענה כי מלח אחד שהיה עליה נהרג, ועוד 27 מוגדרים נעדרים. לפי הודעת משרד ההגנה הרוסי, שאר 396 אנשי הצוות שרדו את הפיצוץ.
אמברוג'ו לורנצטי
אמברוג'ו לורנצטי (באיטלקית: Ambrogio Lorenzetti) או אמברוג'ו לאורטי (Laurati) (1290 בקירוב – 9 ביוני 1348) היה צייר איטלקי בן תקופת הרנסאנס, מאסכולת סיינה. הוא היה פעיל משנת 1317 עד לשנת 1348 בערך. בין עבודותיו המפורסמות הציור "אלגוריה על השפעת הממשל הטוב והרע" בפאלאצו פובליקו בסיינה. אחיו הבכור היה הצייר פייטרו לורנצטי.
לורנצטי הושפע מאוד הן מהאמנות הביזנטית והן מן האמנות הקלאסית, והשתמש בהן ליצירת סגנון ציור ייחודי ואינדיבידואלי. ידוע שהוא התנסה בפרספקטיבה ובפיזיונומיה, וכן בלימוד העת העתיקה. בנוסף, מציגה יצירתו את השפעה של דוצ'ו וסימונה מרטיני.
היצירה המוקדמת ביותר שלו היא ציור בנושא המדונה והילד, המתוארכת לשנת 1319. ידוע כי שהה בפירנצה עד 1321. הוא שב לפירנצה בשנית לאחר שבילה מספר שנים בסיינה.
סודוקו מצולעים
סודוקו מצולעים (באנגלית: Jigsaw Sudoku) הוא וריאנט של סודוקו, שבו החלוקה המשנית למתחמים בני תשע משבצות, אינה בהכרח בצורה ריבועית. הצורה הכללית של הלוח בסודוקו מצולעים יכולה לשמור על סימטריה, אך לא חייבת.
אפשר לשלב סודוקו מצולעים עם סודוקו אלכסונים ולקבל סודוקו שעונה לכללים של שני סוגי הסודוקו.
סודוקו מצולעים עם סיכומים בצד
בסודוקו מצולעים עם סיכומים בצד הסיכומים הם סיכומי הספרות של אותה שורה או אותו טור, עד הקו המעובה הראשון. אלה רמזים המקילים על מציאת הספרות שיש להציב בכל משבצת.
אינפי סנואו
אינפי סנואו (באנגלית: Infy Snow; במקור: עדי ברמן; נולדה ב-20 בפברואר 1991) היא יוצרת וזמרת מטאל ישראלית. סולנית להקת Soul Torture מ-2016.
ראשית חייה
אינפי סנואו נולדה בשם עדי ברמן באמסטרדם ב-1991 ועלתה לישראל בגיל 4. המשפחה התיישבה בקיבוץ יטבתה. כבר בגיל צעיר גילתה עניין רב במוזיקה.
החלה לכתוב שירה בגיל הנעורים, הופעתה הראשונה מול קהל הייתה בגיל 13 בתיאטרון המקומי. בהמשך החלה ללמוד פיתוח קול והשתתפה כזמרת באירועים חגיגיים שונים. בהמשך עברה להתגורר בגוש דן.
בדצמבר 2014 שינתה את שמה באופן רשמי במשרד הפנים מעדי ברמן לאינפי סנואו (שם שמקורו בקיצור של Infernal Eternity וסנואו על שם גיבור "שיר של אש ושל קרח" ג'ון שלג).
תחילת הקריירה וחשיפה באינטרנט
הקריירה המקצועית של אינפי כזמרת החלה ב-2012 באולפנו של עמרי להב. באותה השנה החלה בהקלטות של שירים אותם כתבה והלחינה בגיל מוקדם יותר. בסוף שנת 2013 הוציאה את הסינגל הראשון שלה בשם Vanishing וב-2014 הוציאה את הסינגל השני בשם Greed. לשני הסיגלים צולמו בהמשך גם קליפים.
ב-2013 העלתה אינפי לאינטרנט סרטון וידאו המתעד ציפורים שהורעלו ליד סניף ארומה אספרסו בר בתל אביב, סרטון זה הפך לוויראלי והוביל לחקירה פלילית.
אלבום ראשון
ביוני 2015 אלבום הבכורה בשם A Mortal's Tear יצא לאור. באלבום זה השתתפו מספר מוזיקאים ישראלים שניגנו בכלים כמו גיטרה חשמלית, גיטרת באס, צ'לו, חליל וקלידים. המתופף באלבום הוא אמריקאי ומאסטרינג נעשה על ידי מאור אפלבאום, אמריקאי ממוצא ישראלי. המיקס בוצע על ידי פול פוואו (Paul Pavao) ובן גרוס. באלבום ישנם 13 שירים, כולל פתיח אינסטרומנטלי. אינפי כתבה והלחינה את כל השירים, פרט לשניים, אותם הלחין עומרי להב (Goddess Machine ו-Sojourn at the Astrals), ועוד שני שירים שהולחנו על ידי אינפי ועמרי להב ביחד (Love Song ו-Nightmares). אינפי שרה בכל שירי האלבום, פרט לפתיח האינסטרומנטלי. סגנון האלבום הוא "מטאל מלודי", עם נטייה ברורה למטאל גותי. בנוסף לאינפי, שרו באלבום שני זמרים אורחים, יוחאי דוידוף עם שירה נקיה ויותם "דפיילר" אבני (מלהקת Prey For Nothing) בדואט היפה וחיה. האלבום זכה בעיקר לביקורת חיובית.
ב-24 בספטמבר 2015 ערכה אינפי את הופעת הבכורה שלה, בתיאטרון תמונע בתל אביב. כל הכרטיסים להופעה נמכרו.
שיתופי פעולה
ב-2015 להקת פאוור מטאל סימפוני רוסית קתרזיס שיתפה פעולה עם אינפי בפרויקט של תרגום קטע משירם Дитя Штормов לשפה העברית. אינפי גם שרה קטע זה בהקלטה ובמופע חי של הלהקה בישראל. באותה שנה הוציאה יחד עם הזמר האיטלקי אנטוניו קפילו (Antonio Cappiello) שיר בשם Naked. שיר זה נכתב על ידי סילבי רגונה (Sylvie Grohne) ופר-אנדרס קרואנבאך (Per-Anders Kurenbach) מגרמניה.
בספטמבר 2015 הודיעה בריאיון למטאליסט הפקות על הצטרפותה ללהקה הישראלית Soul Torture לצורך הוצאת אלבום חדש. בינואר 2016 הודיעה רשמית על הצטרפותה ללהקה, באותו החודש ההרכב יחד עם אינפי הוציא קליפ ווידאו לשיר A Blessing in the Moor. אינפי שרה בשיר זה, שמילותיו נכתבו על ידי יותם אבני, סולנה של Prey For Nothing. ב-2016 השתתפה כזמרת אורחת בהופעת להקת Týr בישראל.
סולו
סינגלים:
אלבומים:
עם להקת Soul Torture
סינגלים:
פרוספקט מירה
פרוספקט מירה (ברוסית: Проспект Мира) היא שדרה בצפון-מזרח מוסקבה. ממוקמת בין כיכר סוחארבסקאיה על טבעת הגנים, מהווה המשך של רחוב סרטנקי ועובר לכביש המהיר ירוסלבסקויה.
פרוספקט מירה הופיע במוסקבה בזכות הפסטיבל העולמי לנוער וסטודנטים בשנת 1957 שהתקיים בעיר. אורחי הפסטיבל צעדו לאורך רחוב זה ביום פתיחתו.
Yer Blues
Yer Blues הוא שיר של להקת הביטלס מהאלבום The Beatles מ-1968. השיר נכתב על ידי ג'ון לנון (אך הקרדיט ניתן גם לפול מקרטני). השיר נכתב בזמן שהותם של חברי הלהקה ברישיקש, הודו. המילים בשיר אפלות וכבדות ויש להן התייחסות לשיר של בוב דילן, Ballad of a Thin Man. לנון גם שר על אמו ג'וליה ואביו אלפרד באחד הבתים. השיר בוצע בהופעה חיה של לנון ואשתו יוקו אונו עם להקתם, Plastic Ono Band באלבום ההופעה, Live Peace in Toronto 1969. קיים ביצוע מפורסם נוסף משנת 1968 המבוצע על ידי הסופרגרופ "דירטי מאק", שהורכבה מג'ון לנון - שירה וגיטרה; אריק קלפטון - גיטרה;  קית' ריצ'רדס - בס,  ומיטש מיטשל - תופים.
מחוזות ויומינג
ישנם 29 מחוזות במדינת ויומינג שבארצות הברית. במקור היו חמישה מחוזות שהוקמו תחת טריטוריית ויומינג: לאראמי וקרטר, שנוסדו ב-1867; קרבון ואולבני, שנוסדו ב-1868; ויואינטה, שטח שסופח מהמדינות יוטה ואיידהו והתפרש ממונטה (כולל הפארק הלאומי ילוסטון) ועד לגבול ויומינג-יוטה. ב-10 ביולי 1890, הפכה ויומינג לאחת ממדינות ארצות הברית ובה 13 מחוזות. 10 מחוזות נוספים נוצרו לאחר הפיכתה של ויומינג למדינה וכניסתה לאיחוד.
שמם של שלושה מחוזות שונה לאחר יצירתם. שמו של מחוז קרטר שונה לסוויטווטר ב-1 בדצמבר 1869. מחוז הנובר התקיים למשך 7 ימים ב-1911 ואז שונה שמו לוושקי. שמו של מחוז פיז (Pease), שנוסד ב-1875, שונה למחוז ג'ונסון ב-1879.
שרה מרים פיל
שרה מרים פיל (באנגלית: Sarah Miriam Peale; 19 במאי 1800 - 4 בפברואר 1885) הייתה ציירת דיוקנאות אמריקאית, שנחשבה לאישה האמריקאית הראשונה שהצליחה כאמנית מקצועית. היא אחת אחת ממשפחת האמנים שדודה צ'ארלס וילסון פיל היה החשוב ביותר. שרה פיל ציירה דיוקנאות בעיקר של דמויות ממרילנד, פנסילבניה וושינגטון, פוליטיקאים ואנשי צבא. גנרל לאפייט ישב בסטודיו בשבילה ארבע פעמים.
החיים
שרה נולדה בפילדלפיה, פנסילבניה, בתו הצעירה של הצייר המיניאטוריסטי והדומם ג'יימס פיל, אחיו הצעיר של צ'ארלס וילסון פיל. אמה הייתה מרים קלייפול. אביה ודודה אימנו אותה כאמנית והיא שימשה כעוזרת הסטודיו של אביה. [1] במהלך היותה עוזרת בסטודיו, צברה ניסיון בערבוב צבעים, בהכנת קנבס ותיחום רקעים. שרה ואחיותיה, אנה קלייפול ומרגרטה, היו שונות מנשות המעמד הבינוני באותה תקופה, כאשר הצליחו בלימודים, וכן פיתחו כישורי יזמות כמו באמנות.
כילדה צעירה, צברה ניסיון בגימור ציורי אביה. העבודות הראשונות שלה מתוארכות משנת 1816 בנושאים כמו פרחים ודומם, אך עד מהרה פנתה לדיוקנאות. בשנת 1818 בילתה שלושה חודשים אצל רמברנדט פיל, בן דודה, בבולטימור, ושוב בשנת 1820 ו- 1822. הוא השפיע על סגנון הציור שלה ועל הנושאים. במשך 25 שנה ציירה בבולטימור (1822–1847) ובסירוגין בוושינגטון הבירה. היא השתתפה בישיבות הקונגרס וציירה דיוקנאות של אנשי ציבור רבים.
היא התקבלה לאקדמיה לאמנויות יפות של פנסילבניה בשנת 1824 יחד עם אחותה אנה קלייפול פיל, הנשים הראשונות שהשיגו מעמד זה. היא פתחה סטודיו בבולטימור בשנת 1831. ידועים למעלה ממאה ציורי דיוקן שהוזמנו ממנה בתקופת בולטימור. היא הייתה ידועה כאמנית הפוריה ביותר בעיר באותה תקופה.
דיוקנאות השמן שלה היו מבוקשות על ידי חברי קונגרס, דיפלומטים ואנשים עשירים אחרים באזור מרילנד. עבודות הדיוקן שלה נחשבות למיוחדות מבחינה סגנונית בגלל הציור של פרוות, תחרה ובדים בצורה מפורטת, וכן ציור מדויק של הפנים, העור ושיער של הדיוקן. בשנת 1847, בריאותה הלקויה גרמה לה להתגורר בסנט לואיס שם הצליחה להתקיים באופן עצמאי, והייתה אחת האמניות המקצועיות הראשונות של אמריקה שהתפרנסה מעבודתה. מרבית עבודותיה מתקופה זו נמצאות בידיים פרטיות. בסביבות 1860 היא העבירה את הנושאים שלה מדיוקנאות חזרה לציור דומם, אך עם סידור טבעי יותר מאשר הנושאים הרשמיים בשנותיה הצעירות.
היא חזרה לעיר הולדתה בשנת 1878, וחיה את שנותיה האחרונות שם עם אחיותיה אנה קלייפול (נפטרה 1879) ומרגרטה אנג'ליקה (נפטרה 1879).
היא מעולם לא נישאה. היא נפטרה בשנת 1885, בת 85.
היא קבורה בבית הקבורה של הכנסייה גלוריה דיי בפילדלפיה.
ג'ורג'יה בנקרט
ג'ורג'יה בנקרט (30 בדצמבר 1947 - 29 באפריל 2022) הייתה מתמטיקאית ופיזיקאית, אשר הייתה ידועה בעיקר בשל תרומתה לסיווג של אלגברות לי פשוטות בעלות מאפיין עיקרי בעזרת תורת ההצגות וקומבינטוריקה ושל אלגברות לי אינסופיות- ממדיות.
מסלול אקדמי וקריירה
בנקרט נולדה ביונגסטון שבאוהיו, ארצות הברית. בשנת 1970 סיימה את לימודיה לתואר ראשון במדעים עם התמחות במתמטיקה ובהצטיינות יתרה. לאחר מכן קיבלה תואר שני ושלישי במתמטיקה מאוניברסיטת ייל, האחרון מביניהם בשנת 1974.
בנקרט הייתה פרופסור באוניברסיטת ויסקונסין- מדיסון שבארצות הברית. היא שהתה כפרופסור אורחת במרכז אספן לפיזיקה, במכון למחקר מתקדם (Institute for Advanced Study), ובמכון לחקר המדעים המתמטיים (msri). בשנים 2008, 2013 למשך חודש ו-2018 שירתה בעמדה זו תחת אגודת "סיימון", קרן שמטרתה לתת חסות לחוקרים מחוץ לאירופה הרוצים לעבוד באוניברסיטה אירופאית.
היא נתנה יותר מ-350 הרצאות, רבות מהן היו בכנסי מתמטיקה עולמיים, ופרסמה יותר מ-100 מאמרים בכתבי עת. בין השנים 2009–2011 שירתה כנשיאת הארגון לנשים במתמטיקה, ולאחר מכן, בשנת 2014, הייתה אחת מ-5 הנציגים של ארצות הברית לאספה הכללית של ארגון המתמטיקה הבינלאומי. בנוסף, באותה שנה, שימשה פרופסור בנקרט כעורכת של "כתב העת של האלגברה", עבודה אותה התחילה בשנת 1991, ושל העיתון המתמטי הקוריאני.
עד למותה הייתה מזכירה עמיתה ב"אגודה המתמטית האמריקאית" וחברה בוועדה הלאומית של ארצות הברית למתמטיקה באקדמיות הלאומיות. 22 תלמידים סיימו את הדוקטורט שלהם תחת הנחייתה.
חיסום
חיסום הוא סוג של טיפול תרמי הניתן לחומרים לשם שינוי חלק מתכונותיהם המכניות. החיסום מתבצע על ידי חימום החומר לטמפרטורה גבוהה, החזקתו זמן מה בטמפרטורה זו ולאחר מכן קירור מהיר. בסיום החיסום מבצעים לעיתים פעולה של הרפיה המצמצמת במידת מה את תוצאות החיסום על ידי שחרור מאמצים בחומר.
ג'ורג'יה בנקרט
פרסים
בנקרט קיבלה את הפרס הגבוה ביותר של אוניברסיטת ויסקונסין ללימוד יוצא מן הכלל בשנת 1987. 9 שנים לאחר מכן, ב־1996, זכתה בפרס אמצע- הקריירה של אוניברסיטת ויסקונסין על הישגים מחקריים חשובים ועל פוטנציאל גדול למחקרי המשך. בשנים 2000–2002 נבחרה להיות מרצת ג'ורג' פוליה בארגון המתמטיקה של אמריקה, כלומר, מרצה המגשימה את חזון ההוראה של ארגון זה. באותה שנה (2000) הוזמנה ל-9 הרצאות, ביניהן הרצאות בקוריאה הדרומית, קנדה וגרמניה. כמו כן, ב־2014 היא נבחרה הן על ידי הארגון לנשים במתמטיקה והן על ידי ארגון המתמטיקה הבינלאומי לתת את הרצאת הנואדר (noether), פרס וסדרת הרצאות הניתנים לנשים שתרמו למדעים המתמטיים. במסגרת זו היא הרצתה בפגישות המתמטיות המשותפות וכן בקונגרס המתמטיקה הבינלאומי שנערך בסיאול.
חיסום
חיסום מבוסס על הפולימורפיזם של החומרים, יכולתם להופיע בצורות גבישיות שונות. החיסום משנה את רשת הגבישים הפנימית, שינוי הגורר גם שינויים בתכונות החומר.
ג'ורג'יה בנקרט
תחום מחקר
תחומי המחקר העיקריים של בנקרט היו אלגברות לי, תורת ההצגה, קומבינטוריקה והקשר ביניהם. חבורות לי הן מרחב חלק עם מבנה של חבורה, כלומר, מרחב שאפשר לגזור אינסוף פעמים והוא בנוי בצורת חבורה- קבוצה עם פעולה מתמטית. אלגברת לי היא אלגברה לא אסוציאטיבית אשר שימושיה העיקריים הם בחקירת עצמים גאומטריים כמו חבורות לי וחבורה-p. התיאור המלא של אלגבראות לי המילטוניות (עם גרגורי, אוסבורן, סטרייד וווילסון) יכול לעמוד לבדו, ויש לו גם יישומים בתאוריה של חבורות פרו-p.
חיסום
פעולת החיסום מוכרת לאדם זה זמן רב והיא מוזכרת באודיסיאה, כאשר אודיסאוס וחבריו, הכלואים במערת הקיקלופ, הכינו את המוט שניקר את עין הקיקלופ. בכרוניקה של בית מקדש מאסיה הקטנה מסופר איך מבצעים את חיסומה של פלדת דמשק: "מחממים את הפלדה עד שתאיר כמו השמש הזורחת במדבר ואז מקררים אותה עד להשגת צבע ארגמני על ידי תקיעתה לתוך גוף של עבד שרירי. חיוניות העבד תעבור אל החרב."
ג'ורג'יה בנקרט
תחום מחקר
בשנות ה-90 המוקדמות בנקרט ואפים זלמנוב החלו לעבוד על הסיווג של אלגברות לי מדורגות- שורשיות ואלגברות "הצלבה" של מטריצות. ברמן ומודי במחקרם הכירו באלגברות האחרונות כאלגברות לי מדורגות-שורשיות אוניברסליות וסווגו אותן למערכות שורשים שזורות בפשטות. בנקרט וזלמנוב עבדו על המקרים הנותרים הכוללים את ריבוע הקסם של פרוידנטל והרחיבו את ריבוע זה גם לסופר-אלגברות לי יוצאות דופן.
חיסום
חיסום זכוכית
בייצור רגיל של זכוכית, הזכוכית מתקררת בהדרגה לטמפרטורה של החדר. חיסום זכוכית מתבצע על ידי קירור פתאומי (בעזרת מים קרים מאוד) של זכוכית המצויה בטמפרטורה גבוהה, קרובה לטמפרטורת ההמסה שלה. הקירור הפתאומי גורם לכך שפני הזכוכית מתקררים מהר יותר ולכן גם מתכווצים וכולאים את יתר החומר, שעדיין לא הספיק להתכווץ. תהליך זה יוצר לחץ גדול בפני הזכוכית ומגדיל את קשיותה פי חמישה.
ג'ורג'יה בנקרט
תחום מחקר
מאוחר יותר בנקרט העמיקה את תוצאות אלו בשני כיוונים. בסדרת מאמרים שכתבה עם א. אלדוק היא פיתחה את התאוריה של סופר-אלגברות לי מדורגות- מושרשות. בסדרה שנייה של עבודות, יחד עם ב. אליסון, א. פיאנזולה, א. נהר ועוד, היא קבעה את הכיסויים האוניברסליים המרכזיים של אלגברות אלו.
אחד מעמודי התווך של תורת ההצגות של חבורות קוונטיות (עם יישומים בקומבינטוריקה) הוא תאוריית בסיסי הקריסטלים של קאשיווארה. אלו בסיסים בלתי משתנים ברמה גבוהה אשר מתאימים מאוד לפירוק של טנזורים. במאמר שכתבה עם ס. ג. קנג ומ. קאשיווארה, בנקרט הרחיבה את תאוריה זו לסופר-אלגברות קוונטיות. בנוסף, מחקרה בנושא אלגברות לא מחייבות בהקשר של קומבינטוריקות אלגבריות הפך לכלי בסיסי בבנייה של קטגוריות טנזורים.
בנקרט נפטרה במדיסון ב-29 באפריל 2022.
יחסי הודו–שווייץ
היסטוריה
בין הרפובליקה של הודו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה של הודו לבין הקונפדרציה השווייצרית הם יחסים דיפלומטיים קרובים ודינמיים מאוד במסגרתם מתקיימים שיתופי פעולה בתחומים רבים כגון מדע, תרבות וחינוך.
שווייץ הכירה בעצמאותה המלאה של הודו מהממלכה המאוחדת בשנת 1947 לאחר שזו קיבלה את עצמאותה. במהלך הסכסוך על בנגלדש בין השנים 1971 עד 1976, שווייץ ייצגה את האינטרסים ההודיים בפקיסטן ואת הפקיסטניים בהודו. הודו מחזיקה שגרירות בברן בירת שווייץ וקונסוליה כללית בז'נבה.
בשנת 1851 נוסדה חברת המסחר השווייצרית "וולקארט" בבזל ובמומבאי במקביל. היא התפשטה בפעילותה לכל תת-היבשת ההודית והיא נעשתה לאחד מסמלי ההיכר של שווייץ בתת-היבשת ולאחד מהפתחים הגדולים של אנשי שווייץ למעורבות בכלכלה ההודית.
יחסים כלכליים
הודו היא שותפת הסחר הרביעית בגודלה של שווייץ באסיה והגדולה ביותר באזור דרום אסיה. שווייץ נוהגת לייצא להודו בעיקר מתכות, ציוד אלקטרוני, מוצרי פרמצבטיקה וכימיקלים. שווייץ נוהגת לייבא מהודו בעיקר כימיקלים, טקסטיל, מתכות ומוצרים חקלאיים. כ-250 חברות שווייצריות הן בעלות נוכחות בהודו.
שווייצרים בהודו
על פי הלשכה השווייצרית המרכזית לסטטיסטיקה, בסוף שנת 2018 התגוררו בהודו שש מאות ושישים אזרחים שווייצרים. בין האזרחים השווייצרים המתגוררים בהודו נמצאים גם מאה שישים וחמישה אזרחים המחזיקים אזרחות כפולה (דרכון הודי לצד דרכון שווייצרי).
היום הלאומי של קטר
היום ידוע גם כ"יום המייסדים".
פעילויות
רוב הציבור מקבל יום חופש מהעבודה ומבית הספר ביום זה.
במהלך השבוע בו מתקיים היום הלאומי, מתקיימות מספר פעילויות:
מטרה ומשמעות
ב-18 בדצמבר 1878 ירש ג'אסם בן מוחמד אאל ת'אני את אביו מוחמד בן ת'אני. הוא נחשב כמי שאיחד את כל השבטים ושם להם אויב משותף, כגון הבריטים. הוא גם קיבל רמה גבוהה של אוטונומיה עבור השבטים שבשטח קטר.
החג נועד לתרום בפיתוח תחושת הזהות בין הקטרים בקטר ובעולם, ולשפר את הידע וההערכה של הקטרים למורשתם.
השתתפות המהגרים והגולים
מחלוקת ניכרת באינטרנט נוצרה ב-2009 לאחר שפרופסורית גולה שהשתתפה במצעד העלתה את דעתה לפורום המקוון הפופולרי הקטרי "קטר חיה". בשרשור תחת השם "קטר, תתביישי על היום הלאומי של קטר", היא מתחה ביקורת על הנוער הקטרי ועל תעלוליו, כגון רכיבה על אופניים רעולים במסכות מזעזעות במהלך החגיגות. הדבר עורר דיון סוער ודיאלוג לאומי על זכויות האוכלוסייה למתוח ביקורת על המדינה, והשתתפו בו מאות אנשים מכל רחבי המדינה ומחלקים שונים בעם הקטרי.
פוליאקובים
הסדרה זכתה בפרס האקדמיה לטלוויזיה לשנת 2016 בקטגוריית דוקו-ריאליטי, והייתה מועמדת לזכייה בפרס האקדמיה לטלוויזיה לשנת 2017.
עלילה
יעל פוליאקוב היא שחקנית וידוענית ישראלית, בתו של ישראל פוליאקוב (פולי), שהיה חבר בשלישיית הגשש החיוור ואחד מהקומיקאים החשובים בישראל. משפחת פוליאקוב היא משפחה מיוחדת ומורכבת. האם, שוש, בעלת לשון חדה ומחוספסת, מבלה רוב הזמן עם בנה הבכור של יעל, יונתן, והוא בערך הבן אדם היחידי שיש לו עמה קשר עמוק. ליעל שני אחים, אריאל ואיתמר, איתם היא נמצאת רוב הזמן בוויכוחים ועימותים. ליעל אכפת רק מעצמה, למורת רוחם של אחיה ואמה. יש לה בעל, אלעד, אשר נענה לצרכיה בכל הזדמנות, והיא עצמה, מבלה וחיה את החיים. בעונה הראשונה, עומדת סוגיית מכירת הבית של אמם, ששווה כסף רב. לאחר חילוקי דעות בין האחים, סכסוך גדול בין יעל לאיתמר שנפתר רק באמצע העונה השנייה והרבה מתחים, מוחלט שהבית לא יימכר.
בעונה השנייה, משפחת פוליאקוב לא משתנה בהרבה: לשוש, מוצע תפקיד בתוכנית פיילוט לצד אודטה דנין ומרגלית צנעני. יעל מעוניינת לקנות בית יקר, וצפויה להיוולד אחות שלישית ליונתן ורפאלה. בסוף העונה השנייה, לאחר מפגש עורכי הדין של המשפחה בענייני הכספים, יעל מקבלת צירי לידה ומובלת אל בית החולים, לאחר מכן שוש פוגשת אישה העונה לשם ג'ניפר פוליאקוב ששואלת אותה אם פולי לא סיפר לה עליה, ובכך מסתיימת העונה.
משתתפים
בנוסף ישנם הרבה משתתפים אורחים כגון: אריק קנלר, רפי מילוא, יהודית מילוא, גברי בנאי, מיה דגן, ציון ברוך, שבי זרעיה, אורן ברזילי, איתי תורג'מן, יוסי מרשק, דורית בר אור, נרי ליבנה, מרגלית צנעני, מיכל ינאי, אודטה שוורץ, רינת גבאי ועוד.
מנו בוכינגר
מנו בוכינגר (בהונגרית: Buchinger Manó; ניטרה, 15 במאי 1875 – בודפשט, 18 באוגוסט 1953) היה סופר ופובליציסט הונגרי-יהודי, מנהיג איגודים מקצועיים, פוליטיקאי סוציאל-דמוקרטי, חבר פרלמנט, ניצול שואה.
כסוציאל-דמוקרט צעיר
משנת 1894 ועד מותו היה חבר במפלגה הסוציאל-דמוקרטית ההונגרית. בשנת 1904 התמנה לחבר ההנהגה הלאומית ומשנת 1907 עד 1919 היה המזכיר של מרכז המפלגה. בשנת 1908 ניסח את כללי הארגון של המפלגה. הוא השתתף בתנועות ההמונים הסוציאל-דמוקרטיות, כולל בבחירות הכלליות. בכתביו ציטט את פרדיננד לאסל הגרמני שדעתו הייתה שצריך להיות "חירש ועיוור לכל דבר שאינו קשור לזכות הבחירה האוניברסלית". בגלל דעותיו, הקומוניסטים האשימו אותו ברפורמיזם ובאופורטוניזם. למעשה בוכינגר מעולם לא האמין בדיקטטורה של הפרולטריון, אלא לחם למען הדמוקרטיה האזרחית ושלטון החוק.
משנת 1905 הפך לחבר העיתון היומי של המפלגה נפסבה. בשנים 1908 עד 1919 היה העורך האחראי והכותב הקבוע של הגרסה הגרמנית של המגזין "Volkstimme". הוא גם פרסם בקביעות במגזין "סוציאליזם" שנקשר לשמם של ארנה גראמי וז'יגמונד קונפי. הוא התמודד מול הרשויות פעמים רבות בחייו. בשנת 1907 נכלא לשמונה חודשים. עם האירוניה המאפיינת אותו כל כך, הוא כתב באחת האוטוביוגרפיות שלו: "אני אסיר תודה למערכת הישנה, כי בכלא אתה יכול סוף סוף להירגע ולהרחיב את הידע שלך."
בזכות כישוריו המצוינים בשפה הגרמנית והסלובקית, היה הציר של ה-MSZDP והשתתף בקונגרסים של מפלגות האחים הסוציאל-דמוקרטיות ובישיבות התנועה הסוציאליסטית הבינלאומית מאז ראשית המאה. משנת 1908 הפך לכתב קבוע של הלשכה הסוציאליסטית הבינלאומית. בנובמבר 1910 התחתן עם סרנה לדאני (1940-1884), ממארגני תנועת הפועלות ההונגריות. לא נולדו להם ילדים.
בשנות המהפיכות
מאביב 1918 בוכינגר נדחק מהנהגת ה-MSZDP. הוא היה חסיד גדול של מהפיכת החרציות - וכחבר במועצה הלאומית (המועצה הלאומית ההונגרית הוקמה בתום מלחמת העולם הראשונה על ידי המפלגות האנטי-מלחמתיות בהונגריה שהיו אמונות על עקרונותיו של הנשיא האמריקאי וודרו וילסון, בדומה למועצות הלאומיות שהוקמו במדינות אחרות באימפריה האוסטרו-הונגרית). לא היה לו תפקיד של שר, אך היו לו מטלות דיפלומטיות. ב־20 במרץ 1919 כאשר הנהגת ה-MSZDP החליטה להצטרף למפלגה הקומוניסטית ולהשתתף בשלטון, הצביעו בוכינגר, ארנה גראמי, דיולה פיידל ושאנדור פרופר נגד ההחלטה. כאשר הוכרזה הרפובליקה הסובייטית ההונגרית, בוכינגר התפטר מכל תפקידיו. תחילה הפך לעובד בקואופרטיב וביולי היגר לווינה.
באוגוסט 1919, לאחר נפילת הדיקטטורה הפרולטרית, הוא שב להונגריה. הוא התרחק מהבולשביזם וגינה בתוקף גם את תחילת הטרור הלבן לאחר השתלטות אישטוואן פרידריך על ראשות הממשלה. יחד עם ארנה גראמי ודיולה פיידל היה בדעה שיש להחזיר את העקרונות של אוקטובר 1918 בשיתוף עם מפלגות אזרחיות.
בשנות הגלות
בפברואר 1920 שב לווינה כדי להימנע מהעמדתו האפשרית למשפט פוליטי, ועד לסוף העשור שהה מחוץ להונגריה. בגלות הצטרף לקבוצה "המתונה" בראשות ארנה גראמי, וגינה את הקו הפוליטי הסלחני של מנהיגי המפלגה שנותרו בהונגריה, אך גם לא שיתף פעולה עם קונפי והאגף השמאלי (הלא חוקי) של הקומוניסטים.
בשנת 1929, לאחר הקלה נוספת במדיניות הממשלה כלפי הסוציאל-דמוקרטים בעקבות ניצחון מפלגת הלייבור, עלתה שאלת חזרתם של גראמי ובוכינגר. הממשלה ביקשה מהסוציאל-דמוקרטים לתמוך במדיניות החוץ ההונגרית באמצעות קשריהם הבינלאומיים, ובתמורה הבטיחה לתת יותר מרחב לארגון המפלגה.
החזרה להונגריה
משנת 1930 בוכינגר חזר להונגריה והפך שוב לחבר בהנהגת ה-MSZDP (משנת 1933 היה המזכיר לענייני חוץ). ב־6 ביוני 1931, לבקשת בתלן, פיזר מיקלוש הורטי את הפרלמנט. הבחירות התקיימו ב־30 ביוני וב־7 ביולי 1931, שם ה-MSZDP השיגה 14 מנדטים ומנו בוכינגר נבחר לחבר פרלמנט. כדובר בבית הוא נשא נאומים בעיקר בנושאי מדיניות חוץ, ומשנת 1933 ספג ביקורת קשה על גישתו לגרמניה הנאצית (ראה נאומו של גיולה גמבש בבית הנבחרים לפני ביקורו בברלין ביוני 1933). הוא נבחר מחדש בבחירות במרץ-אפריל 1935 (שוב ברשימת מחוזות הבחירה בדרום פשט, במקום השני ברשימת MSZDP).
בגלל מוצאו היהודי, הוא נדחק מהנהגת המפלגה בראשית שנות הארבעים. ב־22 במרץ 1944, (יום לאחר כניסת הוורמכט להונגריה - מבצע מרגרטה) לאחר שמנהלת משק ביתו נעצרה ונלקחה כבת ערובה על ידי הגרמנים (במקומו), בוכינגר התייצב במטה האס אס בבודפשט ונכנע. הוא גורש למחנה הריכוז מאוטהאוזן, שם נכלא עד 5 במאי 1945, עד לשחרורו על ידי בעלות הברית.
אחרי המלחמה
בתום מלחמת העולם השנייה, בשנת 1947 בוכינגר נבחר שוב לפרלמנט ההונגרי. בשנת 1948 כבר לא התנגד למיזוג המפלגה הסוציאל-דמוקרטית עם המפלגה הקומוניסטית, אלא הצטרף למפלגה המאוחדת של מפלגת העובדים ההונגרית. הוא נבחר לפרלמנט שוב בבחירות במאי 1949, אך כבר לא היה מעורב בחיים הפוליטיים. הוא נפטר בבודפשט ב־18 באוגוסט 1953.
אנגרי בירדס טונס
אנגרי בירדס טונס (באנגלית: Angry Birds Toons) היא תוכנית טלוויזיה מונפשת משנת 2013, המבוססת על זיכיון משחקי הווידאו "אנגרי בירדס" של חברת Rovio. סדרה זו עוקבת אחרי הרפתקאותיהן של הציפורים, כשהן שומרות על הביצים שלהן מפני חזירים שרוצים לגנוב אותן כדי לתת למלך שלהם לאכול אותן. פרקי הסדרה פורסמו מדי שבוע בערוץ היוטיוב של החברה ובשירות הסטרימינג לשעבר Toons.TV.
יהודה קצין
הרב יהודה בן הרב יום טוב קצין נולד בשנת ה'תס"ח (1708) בעיר חלב שבסוריה (ארם צובא). עמד בראש בית דין בעיר.
אנגרי בירדס טונס
נכון ליולי 2013, פרקי הסדרה נצפו יותר ממיליארד פעמים.
בישראל, פרקי הסדרה שודרו בערוץ הילדים מדי שבת בשעה 10 בבוקר החל מה-13 במרץ 2013. בהמשך, הם שודרו בערוץ ג'וניור, יחד עם שתי סדרות נוספות של הזיכיון, סיפורי חזירונים ואנגרי בירדס בלוז. בנוסף, פרקי הסדרה הופצו גם בנטפליקס, HOT VOD Young ו-NEXT TV.
יהודה קצין
ביוגרפיה
הרב יהודה קצין ביקר בארץ ישראל ושהה בירושלים ובצפת כחמש שנים. הרב נפטר ב-י' בחשון ה'תקמ"ד בגיל 76. בפטירתו הספידו אותו גדולי הרבנים בדורו, ביניהם הרב יצחק עטייה ותלמידו ישעיה עטייה.
אנגרי בירדס טונס
הפקה
חברת Rovio הכריזה על סדרת טלוויזיה המבוססת על הזיכיון, שכוללת 52 פרקים קצרים. הסדרה הופקה על ידי אולפני האנימציה הפינית Kombo, שהחברה קנתה ביוני 2011. הסדרה הפכה לזמינה ברחבי העולם באפליקציות של הזיכיון, כמו כן גם בשירותי וידאו על פי דרישה נבחרים וטלוויזיות חכמות.
מדיה ביתית
חברת Sony Pictures Home Entertainment (שהוציאה מאוחר יותר את "אנגרי בירדס - הסרט" בתור סרטי קולומביה) הפיצה את ה-DVD של הסדרה. בעוד שהעונה הראשונה קיבלה מהדורת Blu-Ray, מהדורות מאוחרות יותר, החל מהעונה השנייה, היו זמינות רק ב-DVD.
אליפות אירופה בכדורסל נשים 1968
ברית המועצות ניצחה באליפות בפעם התשיעית בתולדותיה ובפעם החמישית ברציפות. באליפות זו בשורות הנבחרת בהיותה בת 16 בלבד הופיע לראשונה אוליאנה סמיונובה. היא זכתה בסך הכל ב-10 אליפויות אירופה.
מתכונת האליפות
בתחרות השתתפו 13 נבחרות. הם חולקו ל-2 בתים. 3 קבוצות מכל בית המשיכו התמודדות על המדליות. איטליה העפילה ישירות לבית העליון. יתר הקבוצות התמודדו על מקומות 8-13.
KLD טונאס סמודרה
KLD טונאס סמודרה (באנגלית: KLD Tunas Samudera) היא אוניית מפרשים המוגדרת ככלי שיט דו תרני (בריגנית) המשרתת בחיל הים המלזי המלכותי ("Royal Malaysian Navy" ) כספינת מפרש אימון
"KLD טונאס סמודרה" הוטבלה ב-16 באוקטובר 1989 בנוכחות אליזבת השנייה, מלכת הממלכה המאוחדת ומלך מלזיה המכונה יאנג די-פרטואן אגונג "טואנקו ג'עפר"
כחל כחול-בטן
כחל כחול-בטן (שם מדעי: Coracias cyanogaster) הוא מין של עוף בסוג כחל, שחי באפריקה. באנגלית הוא מכונה Blue-bellied roller על שם בטנו הכחולה.
בית גידול ותפוצה
הכחל כחול-הבטן נפוץ באפריקה ברצועה צרה בין סנגל לצפון קונגו. הוא חי בסוואנה על גבי עצים, בעיקר מהסוג Isoberlinia.
אורח חיים
הכחל כחול-הבטן מקנן בנקרות עצים (חורים בגזעי עצים, לרוב מהסוג Isoberlinia) ואוכל חרקים. רוב היום הוא יושב על עצים אלו או על חוטי חשמל, מתצפת על סביבתו ואורב לטרף. הוא אוכל חרקים גדולים בהם חרגולים.
שימור
מבחינת מצב שימור הכחל כחול-הבטן מוגדר "ללא חשש" (Least Concern). ניתן לגדלו בשבי והוא מוצג במספר גני חיות.
She (אלבום של וינונה אואק)
She (בעברית: היא) הוא המיני-אלבום השלישי של הזמרת-יוצרת השוודית וינונה אואק. המיני-אלבום יצא לאור ב-23 באוקטובר 2020, על ידי חברות התקליטים אטלנטיק רקורדס. מתוך המיני-אלבום יצאו שני הסינגלים: "With Myself" ו-"Piano in the Sky".
רוברט סמיילי
רוברט איבן סמיילי (באנגלית: Robert Eben Smylie; ) היה עורך דין ופוליטיקאי אמריקאי מאיידהו, איש המפלגה הרפובליקנית, שכיהן כתובע הכללי ה-19 של איידהו בשנים 1947–1955, ולאחר מכן ועד 1967 כמושל איידהו ה-24. הוא היה הראשון מבין מושלי איידהו שנולד במאה ה-20.
ראשית חייו
רוברט סמיילי נולד במרקוס, איווה. ב-1932 הוא סיים את לימודיו בבית הספר התיכון בקרסקו. כאשר הוצע לו להתגורר אצל דודו, הוא עבר לאיידהו כדי ללמוד בקולג' איידהו בקולדוול. במהלך שנות לימודיו הוא השתתף בדיבייט, היה בצוות הכתיבה של ספר השנה, השתתף בנבחרת הפוטבול, בארגון הסטודנטים, ובעונות הקיץ הוא נסע לאיווה בטרמפים.
קריירה
ב-1938, לאחר סיום לימודיו בבית הספר למשפטים, עבר סמיילי לוושינגטון די. סי., שם הוא היה במקביל פקיד במשרד עורכי הדין קובינגטון ברלינג, שירת במשטרת הקפיטול של ארצות הברית, ולמד בבית הספר למשפטים של אוניברסיטת ג'ורג' וושינגטון עד לסיום לימודיו ב-1942.
לאחר סיום לימודיו התגייס סמיילי למשמר החופים של ארצות הברית כעורך דין, ובמהלך מלחמת העולם השנייה הוא הוצב בפילדלפיה ובפיליפינים. ב-1946 הוא שב לעיסוק בעריכת דין במגזר הפרטי.
ב-1943 נשא סמיילי לאישה את לוסיל אירווין, ולשניים נולדו שני בנים.
מושל איידהו
ב-1954 התמודד סמיילי בבחירות למשרת מושל איידהו. באותה עת כהונת המושל נמשכה ארבע שנים, אך עם הגבלת כהונה של תקופת כהונה אחת. המושל המכהן היה אז הרפובליקני לאונרד ג'ורדן. החל מהבחירות של 1946 האריכה איידהו את משך תקופת כהונת המושל משנתיים לארבע שנים, אך בה בשעה הונהג שינוי שעל פיו לא התאפשרה בחירת מושל לשתי תקופות כהונה רצופות. סמיילי, שהיה אז בן 40, הוביל ב-1955 חקיקה שעל פיה תוקנה חוקת המדינה שוב כך שהתאפשר למושלים להיבחר לכהונות רצופות, ובסופו של דבר היא אושרה במשאל עם שנערך בבחירות הכלליות של 1956. ב-1958 נבחר סמיילי לתקופת כהונתו השנייה, וב-1962 לשלישית.
במהלך תקופת כהונתו של סמיילי כמושל, הוקמה מערכת הפארקים המדינתיים של איידהו, והונהג מס קנייה. בפברואר 1955, בעקבות כתבה ב-BBC, העביר סמיילי חקיקה מהירה כדי לשים קץ לחריגה על פיה הייתה איידהו המדינה היחידה מבין 48 מדינות ארצות הברית שלא ציינה את יום הולדתו של וושינגטון כחג רשמי. בעת כהונתו כמושל, שימש סמיילי כיושב ראש אגודת המושלים המערביים בשנים 1959–1961 וכן כיושב ראש אגודת המושלים הרפובליקנים. הוא היה נציג לוועידה הארצית של המפלגה הרפובליקנית ב-1960. בשנים 1956, 1957, 1959, 1960 ו-1963 הוא היה חבר בוועדה המנהלת של ועידת המושלים הלאומית.
ב-1966 התמודד סמיילי בבחירות לתקופת כהונה רביעית, אך נוצח בבחירות המקדימות של המפלגה הרפובליקנית על ידי יורשו בתפקיד דון סמואלסון, שאותו הוא עודד להתמודד בבחירות לסנאט של איידהו שש שנים קודם לכן. סמיילי ייחס את תמיכתו בהנהגת מס הקנייה בשיעור של 3 אחוזים ב-1965 כגורם המרכזי לתבוסתו.
שנותיו האחרונות
רוברט סמיילי נפטר ב-17 בינואר 2004 בבויסי בגיל 89. רעייתו לוסיל נפטרה פחות משישה חודשים אחריו. הם נטמנו בבית הקברות פיוניר שבבויסי.
LG G5
לפי דיווח עיתון "Korea Times" החברה הודתה כי המכשיר נכשל במכירות. ברבעון השני של 2016 נמכרו 2.2 מיליון יחידות, בעוד הצפי היה 3 מיליון יחידות. בעקבות הכישלון ביצעה החברה שינויים בצמרת חטיבת המובייל.
חומרה
ל-G5 שלדה מלבנית עשויה אלומיניום, עם פינות מעוגלות. בגבו בליטה קלה באזור המצלמה ובחלקו התחתון מחבר USB-C. בניגוד לקודמיו בסדרה, כפתורי הווליום הועברו מגב המכשיר לצידו השמאלי, אך כפתור ההדלקה העגול, שכעת מכיל גם קורא טביעות אצבעות, נשאר מאחור.
במכשיר ערכת שבבים Snapdragon 820 מתוצרת קוואלקום עם 4 ג'יגה בייט זיכרון מהיר ו-32 ג'יגה בייט של אחסון פנימי הניתן להרחבה באמצעות כרטיס Micro-SD. ל-G5 מסך IPS בגודל 5.3 אינץ' ברזולוציית  1440p.במכשיר שלוש מצלמות: מצלמת 16 מגה-פיקסל מצלמה ראשית, מצלמת 8 מגה-פיקסל המאפשרת צילום בזווית רחבה של 135 מעלות, ומצלמה נוספת בקדמת המכשיר. כמו ב-G4, המצלמה האחורית מספקת גם היא חיישן ספקטרום ופוקוס תת-אדום אוטומטי.
גרסה נוספת של המכשיר, LG G5 SE, הנמכר בשווקים נבחרים, בעלת ערכת שבבים סנאפדרגון 652 וכוללת רק 3 ג'יגה בייט של זיכרון מהיר.
תוכנה
הטלפון מגיע עם מערכת ההפעלה אנדרואיד 6.0 "מרשמלו". במכשיר לא ניתן להסיר קיצורי דרך של אפליקציות מהמסך הראשי מבלי להסיר אותן לחלוטין, כיוון שבמסך הבית של המכשיר אין מגירת יישומים, ובמקומה כל היישומים נמצאים על המסך הראשי, בדומה ל - iOS. המכשיר מאפשר מצב "דולק תמיד" המציג שעון והודעות על המסך גם כאשר המכשיר במצב המתנה.
אביזרים
יחד עם המכשיר הושקו שורה של אביזרים בשם "חברים", כולל משקפי מציאות מדומה חוטיים בשם LG 360 VR (אשר מתחברים למכשיר באמצעות מחבר ה-USB Type-C), מצלמת LG 360 המאפשרת צילום ב-360 מעלות, ו-LG Rolling Bot, מצלמה הממוקמת על רובוט בצורת כדור הניתן לשליטה ותנועה מרחוק. אביזרים אלו כולם מנוהלים באמצעות יישום ייעודי במכשיר.
קבוצת ING
קבוצת ING (בהולנדית: ING Groep) היא חברה הולנדית רב לאומית, המספקת שירותי בנקאות ושירותים פיננסים. עסקיה העיקריים של החברה הם בנקאות קמעונאית, בנקאות ישירה, בנקאות מסחרית, בנקאות השקעות, בנקאות פרטית, ניהול נכסים ושירותי ביטוח. לבנק סך נכסים בשווי 1.1 טריליון דולר אמריקני מה שהופך אותה לאחד הבנקים הגדולים בעולם. הבנק נמצא בעקביות בדירוג שלושים הבנקים הגדולים בעולם. כמו כן, הוא נמצא גם בין העשירייה הראשונה ברשימת החברות הגדולות באירופה לפי הכנסות.
בשנת 2018 היו ל-ING כ-38.4 מיליון לקוחות ביותר מ-40 מדינות.
מניית החברה נסחרת בבורסות Euronext וNYSE, והיא נכללת במדד "Euro Stoxx 50".
ING הם ראשי התיבות של " Internationale Nederlanden Groep" (בתרגום לעברית: קבוצת הולנד הבינלאומית). האריה הכתום אשר מופיע בלוגו של ING מרמז על מוצאה ההולנדי של הקבוצה.
מטה החברה ממוקם באמסטרדם שבהולנד.
וסטי FM
וסטי FM (ברוסית: Вести ФМ) היא תחנת רדיו פדרלית, שהוקמה בשנת 1990 ונמצאת בבעלות הפדרציה הרוסית באמצעות החברה הרוסית הממשלתית לשידורי רדיו וטלוויזיה. זוהי תחנת רדיו המתמקדת בדיווחי אקטואליה וחדשות יומיומיות ומהווה לתחנת השידור של פורטל Vesti.ru.
תחנת הרדיו החלה את שידוריה בפברואר 2008.
היסטוריה
התחנה החלה את שידוריה לראשונה ב-5 בפברואר 2008 בתדר 97.6 מגהרץ במוסקבה ותחילה שידרה למוסקבה ולסנקט פטרבורג. כיום משדרת ל-60 יישובים ברחבי רוסיה.
אירוויזיון לרקדנים צעירים 1985
האירוויזיון לרקדנים צעירים 1985 הייתה המהדורה הראשונה של האירוויזיון לרוקדים צעירים. היא התקיימה בתיאטרון מוניציפלי ברג'יו אמיליה, איטליה ב-16 ביוני 1985. התחרות אורגנה על ידי איגוד השידור האירופי (EBU) והמארחת הייתה (RAI). רקדנים מאחת עשרה מדינות השתתפו בתחרות, ששודרה בשידור חי בטלוויזיה.
ארנטסה ארגולס נציגת ספרד זכתה בתחרות הנוכחית, כאשר נורווגיה ושוודיה ממוקמות במקום השני והשלישי בהתאמה.
מקום
תיאטרון רג'יו אמיליה, בצפון איטליה היה המקום המארח למהדורת 1985 של האירוויזיון לרקדנים צעירים.
פוּרמָט
הפורמט מורכב מרקדנים שאינם מקצועיים, בין הגילאים 16–21, המתחרים במופע של ריקוד לבחירתם, אותו הכינו מראש לקראת התחרות. לאחר מכן כל הקטעים לוקחים חלק בריקוד קבוצתי כוראוגרפי במהלך 'שבוע הרקדנים הצעירים'.
חבר מושבעים בעלי היבט מקצועי המייצגים את מרכיבי הבלט, סגנונות הריקוד העכשוויים והמודרניים, מנקדים כל אחת מהריקודים המתחרים. הזוכה נחבר על ידי חברי המושבעים המקצועיים.
גמר
פרסים הוענקו לשלוש המדינות המובילות. הטבלה שלהלן מציגה את סדר הופעת הריקודים ומדגישה את המדינות המובילות באמצעות זהב, כסף וברונזה. תוצאות המיקום של המשתתפים הנותרים אינן ידועות ומעולם לא פורסמו על ידי איגוד השידור האירופי.
חבר השופטים
חברי המושבעים כללו את האנשים הבאים:
שידור
התחרות שודרה ב-11 מדינות לפחות.
ספר הציפורים
ספר הציפורים הוא ספר קומיקס ישראלי מאת נעה כ"ץ, המשלב קטעי מידע על ציפורים עם סאטירה והומור. הספר החל במדיה השיתופית פייסבוק ולאור הפופולריות שלו יצא כספר מודפס.
בשנת 2021 יצא לאור ספר הציפורים 2, בהוצאת ידיעות ספרים.
הפקה
את הרעיון הראשוני לספר הביאה נועה כ"ץ בעקבות אהבתה לשני דברים: ציור וציפורים. לכן, היא החליטה לשלב ביניהם וליצור קומיקס על ציפורים. היא החלה לפרסם רצועות מתוך הקומיקס בדף הפייסבוק שלה, ועד מהרה הקומיקס הפך לפופולרי למדי . הרצועות, שעסקו בציפורים באופן הומוריסטי וסאטירי, קיבלו מאות ואף אלפי שיתופים, תגובות ולייקים. כ"ץ קיוותה להוציא ספר מודפס (מה שאכן קרה) של אוסף רצועות הקומיקס, וקמפיין מימון ההמונים שפתחה עבור הספר הגיע ליעדו תוך פחות משלוש שעות. הקמפיין עסק בספרה, אך גם במוצרים נלווים שהובטחו לתורמים, כדוגמת בובות ציפורים, גלויות ומגנטים. עד סיום הקמפיין הגיע המימון ל-379% מהיעד. בינואר 2020 יצא הספר המודפס שמכיל את כל הרצועות שהתפרסמו עד כה, בהוצאת ידיעות ספרים.
באחד מהקומיקסים מזכירה כ"ץ בריבוע המספר כי את המידע היא לוקחת מויקיפדיה עבור הקומיקס, ולא בונה את הקומיקס על סמך דברים שהיא יודעת.
תוכן
הספר מכיל קומיקסים קצרים של עד שני עמודים, העוסקים בכל פעם במין ציפור אחרת. הציפורים מגוונות, חלקן מוכרות ונפוצות כגון מיינה מצויה, דררה או יונת הבית, וחלקן פחות מוכרות וכמעט נכחדות כגון קיווי, אלמנה עדנית או פרגטה הדורה. הקומיקסים מכילים מידע מדעי על הציפורים בתוך "ריבוע המספר", והמידע כתוב כאילו כ"ץ עצמה מדברת. לצד הקטעים המדעיים, העוסקים לרוב בהזדווגות אך לא רק, מדברות הציפורים שהן נושא הרצועה בלשון סלנג על כל מיני דברים שנאמרים באופן מדעי, אך בצורה יומיומית. הציפורים מתנהגות באופן סאטירי ומצחיק בהתאם לצורת דיבור הנפוצה בישראל. הציפורים פונות אחת לשנייה בשמות פרטיים ישראלים: צפריר, ניצה, איציק וכדומה. הציפורים מצוירות באופן ריאליסטי, המדמה מאוד את מראן האמיתי, הן בקווי המתאר והן בצבעי נוצותיהן. הציפורים כמעט ולא זזות בין פאנל לפאנל, והרקע הוא שחור לבן.
מוטיבים חוזרים
על אף שבכל דף/רצועה מדובר על ציפור אחרת, ישנם מוטיבים חוזרים רבים בקומיקס.
ביקורות
מלבד הפופולריות של הקומיקס, הספר זכה בשבחי המבקרים. איתמר רונאל מאתר מאקו כתב "קומיקס הציפורים של נעה כ"ץ מצליח לגעת בציפור הנפש הישראלית [...] תמהיל מדויק של סקרנות ואהבה כנה לציפורים, האנשה ואירוניה הפכו את הקומיקס הפשוט ללהיט מיידי" . כתבה בכלכליסט שאספה המלצות של כתבי העיתון לגבי פעילויות לשעות הפנאי הזכירה את הספר עם הכיתוב "כ"ץ מלקטת אנקדוטות אמיתיות ומפתיעות על ציפורים והופכת אותן לקומיקס קורע מצחוק". תום שפירא, כתב לענייני קומיקס במגזין 'ספרים' של הארץ, כתב כי "כ"ץ בהחלט יודעת מה היא עושה, והיא בדרך להפוך לאגדת קומיקס מקומית" . נירית אנדרמן מעיתון הארץ כתבה כי "כ"ץ היא בין היוצרות המסקרנות בתחום".
זהרה רון כתבה במדור ביקורת הספרים של גלובס:
אליס בול
אליס אוגוסטה בול (באנגלית: Alice Augusta Ball; 24 ביולי 1892 – 31 בדצמבר 1916) הייתה כימאית אפרו-אמריקאית, שפיתחה מתמצית שמן עץ הצ'אומוגה תרופה להזרקה, שנתגלתה כטיפול היעיל ביותר למחלת הצרעת והייתה בשימוש עד שנות ה-40 של המאה ה-20. בול הייתה בעלת תואר ראשון במדעי הרוקחות ועוד שני תארים - בכימיה ובכימיית-תרופות. על מפעל חייה זכתה, לאחר מותה, להוקרה מטעם אוניברסיטת הוואי, בה למדה ולימדה.
ראשית חייה
בול נולדה בסיאטל, וושינגטון, לעורך הדין ג'יימס פ. בול ג‘וניור, ולאורה בול, צלמת. לבול היו שני אחים ואחות אחת.
הסב מצד אביה, ג‘יימס פ. בול, היה צלם מפורסם, מהראשונים שהשתמשו בשיטת הדאגרוטיפ - שיטת הצילום הראשונה בה השתמשו למטרות מסחריות. בסוף המאה ה-19 השתמשו בכימיקלים שונים בתהליך פיתוח תמונות מסרטי צילום, לכן בול שהתה בסביבת חומרים כימיים עוד מילדותה.
ב-1905 בול עברה עם משפחתה להוואי בשל מצבו בריאותו של הסב, שנפטר פחות משנה אחר כך. לאחר שנתיים בהוואי חזרו בול ומשפחתה לסיאטל, שם סיימה ב-1910 את לימודיה התיכוניים, והחלה ללמוד באוניברסיטת וושינגטון באותה עיר.
חייה האקדמיים
ב-1912 סיימה בול תואר ראשון בכימיית תרופות, ואחרי שנתיים נוספות קיבלה גם תואר ראשון ברוקחות. בתום הלימודים חזרה בול להוואי, הפעם לשם המשך לימודיה באוניברסיטת הוואי (שנקראה אז מכללת הוואי) ובמקביל קיבלה הצעת עבודה מאותה מכללה, כשהוזמנה ללמד שם כימיה; וכך הפכה גם לאישה האפרו-אמריקאית הראשונה, וגם לאישה הראשונה בכלל שכיהנה במשרה זו במכללת הוואי.